PATVIRTINTA

Kauno kartų namų direktoriaus

2022-11-09 įsakymu Nr. 1.4.-126

**SENELIŲ GLOBOS PADALINIO UŽIMTUMO SPECIALISTO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Senelių globos padalinio užimtumo specialistas yra specialistų pareigybės grupė.

2. Pareigybės lygis – A.

3. Pareigybės paskirtis – organizuoti, vykdyti gyventojų užimtumo terapiją, įgalinti asmenis pasirinkti, pasiruošti ir atlikti tą užsiėmimą, kuris reikalingas ir naudingas globos namų aplinkoje.

4. Pareigybės pavaldumas – direktoriaus pavaduotojui socialiniams reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

* 1. turėti aukštąjį (universitetinį arba neuniversitetinį) išsilavinimą;
  2. gebėti bendrauti su žmonėmis, operatyviai priimti sprendimus, pagrįsti savo nuomonę, žinoti asmenybės vystymosi ypatumus, suaugusio žmogaus raidą, negalios poveikį žmogui, domėtis ir sugebėti diegti naujoves, įvertinti galutinį rezultatą;

5.3. gebėti savarankiškai spręsti su užimtumo veikla susijusias problemas;

5.4. mokėti savarankiškai planuoti, organizuoti ir analizuoti savo veiklą;

5.5. būti pareigingas, darbštus, kūrybingas, sąžiningas, taktiškas ir drausmingas;

5.6. sklandžiai dėstyti mintis raštu ir žodžiu, mokėti dirbti kompiuteriu;

* 1. mokėti užsienio kabą;
  2. kasmet pasitikrinti sveikatą, turėti pirmosios medicinos pagalbos ir higienos mokymo pažymėjimus;
  3. būti susipažinęs ir savo darbe vadovautis Lietuvos Respublikos Konstitucija, Lietuvos Respublikos įstatymais, Vyriausybės nutarimais ir kitais teisės aktais, Kauno miesto savivaldybės administracijos, Kauno miesto savivaldybės socialines paslaugas administruojančio skyriaus vedėjo, įstaigos direktoriaus įsakymais, įstaigos nuostatais, saugos ir sveikatos bei gaisrinės saugos reikalavimais, darbo tvarkos taisyklėmis ir šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:

6.1. organizuoja ir vykdo Senelių globos namų gyventojų užimtumo, meninės saviraiškos veiklas sveikos gyvensenos, rankdarbių, literatūrines valandėles, maisto gaminimo popietes, aktyvinimo užsiėmimus ir kt. veiklas, susijusias su asmens įgalinimu pagal individualius asmens poreikius;

6.2. organizuoja ir/ar padeda organizuoti ir ruošti valstybines, kalendorines ir kitas Namų šventes, parodas ir kitus renginius;

6.3. organizuoja ir vykdo gyventojų lauko darbų užsiėmimus: prižiūri ir laisto namų i lauko augalus;

6.4. rengia užimtumo grupių veiklos planus, metų pradžioje - darbo priemonių planus bei planuoja jų įsigijimą;

6.5. dalyvauja sudarant individualius socialinės globos planus kiekvienam gyventojui;

6.6. skatina gyventojus aktyviai dalyvauti užimtumo veiklose ir integruoja gyventojus į kultūrinę ir sportinę veiklą;

6.7. parenka užimtumo veiklos metodus;

6.8. stiprina socialinių paslaugų gavėjų gebėjimą veikti savarankiškai ir iniciatyviai;

6.9.bendradarbiaudamas su socialiniu darbuotoju, individualios priežiūros darbuotoju vykdo gyventojo kasdienio gyvenimo įgūdžių ugdymą ir palaikymą;

* 1. laikosi konfidencialumo, apie klientą žinomą informaciją teikia tik įstatymų numatytais atvejais ir tik siekiant apginti geriausius kliento interesus;

6.11. racionaliai naudotja turimus materialinius išteklius, užimtumo metu prižiūri gyventojus, kad saugiai naudotųsi darbo įrankiais, užtikrina jų saugumą;

6.12. lydi gyventojus į renginius, ekskursijas, parodas ir kt.

6.13. vykdo ir įgyvendina Namų direktoriaus įsakymus, nurodymus ir pavedimus, dalyvauja sudarytų komisijų ir darbo grupių veikloje;

6.14. bendradarbiauja su Namuose dirbančiais darbuotojais, kitomis institucijos, įstaigomis, organizacijomis savo kompetencijos klausimais;

6.15. visuomenei pristato sukurtų veiklų rezultatus.

**IV SKYRIUS**

**ATSAKOMYBĖ**

7. Už savo pareigų netinkamą vykdymą Senelių globos padalinio užimtumo specialistas atsako įstaigos darbo tvarkos taisyklių ir Lietuvos Respublikos įstatymų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)